**DĖL ROKIŠKIO RAJONO SAVIVALDYBĖS TARYBOS 2015 M. BALANDŽIO 24 D. SPRENDIMO NR. TS-118 „DĖL RAJONO SAVIVALDYBĖS TARYBOS KOMITETŲ SUDARYMO“ DALINIO PAKEITIMO**

2016 m. lapkričio 25 d. Nr. TS-

Rokiškis

 Vadovaudamasi Vadovaudamasi Lietuvos Respublikos vietos savivaldos įstatymo 18 straipsnio 1 dalimi, 14 straipsniu, rajono savivaldybės tarybos veiklos reglamento VIII skyriumi, Lietuvos Respublikos vyriausiosios rinkimų komisijos 2016 m. spalio 21 d. sprendimu Nr. Sp-252 „Dėl Birštono ir Rokiškio rajono savivaldybių tarybų narių įgaliojimų nutrūkimo prieš terminą ir šių savivaldybių tarybų narių mandatų naujiems savivaldybių tarybų nariams pripažinimo“, Rokiškio rajono savivaldybės taryba n u s p r e n d ž i a:

 Iš dalies pakeisti Rokiškio rajono savivaldybės tarybos 2015 m. balandžio 24 d. sprendimą Nr. TS-118 „Dėl rajono savivaldybės tarybos komitetų sudarymo“:

 Finansų, verslo, vietinio ūkio komitete vietoje

 „Aloyzas Jočys – Darbo partija“ įrašyti

 „Petras Kažemėkas – Darbo partija“.

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Genovaitė Gavėnienė

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2015 M. BALANDŽIO 24 D. SPRENDIMO NR. TS-118 „DĖL RAJONO SAVIVALDYBĖS TARYBOS KOMITETŲ SUDARYMO“ DALINIO PAKEITIMO“ PROJEKTO**

2016-11-25

Rokiškis

 **Parengto sprendimo projekto tikslai ir uždaviniai.**

 Lietuvos Lietuvos Respublikos vyriausiosios rinkimų komisijos 2016 m. spalio 21 d. sprendimu Nr. Sp-252 „Dėl Birštono ir Rokiškio rajono savivaldybių tarybų narių įgaliojimų nutrūkimo prieš terminą ir šių savivaldybių tarybų narių mandatų naujiems savivaldybių tarybų nariams pripažinimo“ pripažinti tarybos nario Aloyzo Jočio, išrinkto pagal Darbo partijos iškeltų kandidatų sąrašą, įgaliojimai nutrūkusiais prieš terminą pagal įstatymo 88 straipsnio 1 dalies 5 punktą. Savivaldybės taryboje atsiradus laisvai vietai, savivaldybės tarybos nariu tapo kandidatų sąrašo, pagal kurį buvo išrinktas nebesantis tarybos narys, tarybos nario mandato negavęs kandidatas Petras Kažemėkas. Pripažinus tarybos nario Aloyzo Jočio įgaliojimus nutrūkusiais prieš terminą, reikia koreguoti ir Finansų, verslo, vietinio ūkio komiteto, kuriam jis priklausė, sudėtį bei į komitetą įrašyti naująjį tarybos narį.

 **Šiuo metu esantis teisinis reglamentavimas.** Lietuvos Respublikos vietos savivaldos įstatymas, Rokiškio rajono savivaldybės tarybos veiklos reglamentas, Lietuvos Respublikos vyriausiosios rinkimų komisijos 2016 m. spalio 21 d. sprendimas Nr. Sp-252 „Dėl Birštono ir Rokiškio rajono savivaldybių tarybų narių įgaliojimų nutrūkimo prieš terminą ir šių savivaldybių tarybų narių mandatų naujiems savivaldybių tarybų nariams pripažinimo“.

**Sprendimo projekto esmė.**

 Kadangi Aloyzas Jočys buvo įrašytas į Finansų, verslo, vietinio ūkio komitetą, vietoje jo į šį komitetą įrašomas naujasis tarybos narys Petras Kažemėkas.

 **Galimos pasekmės, priėmus siūlomą tarybos sprendimo projektą:**

 **teigiamos** – Finansų, verslo, vietinio ūkio komitetą sudarys, priskirtus klausimus nagrinės bei sprendimus priims toks pat narių skaičius.

 **neigiamos** – nėra.

 **Finansavimo šaltiniai ir lėšų poreikis:** iš rajono savivaldybės biudžeto tarybos nariams mokamas darbo užmokestis už dirbtas valandas ir išmokos, skirtos paslaugoms, susijusioms su savivaldybės tarybos nario veikla, apmokėti Lietuvos Respublikos vietos savivaldos įstatymo ir Rokiškio rajono savivaldybės tarybos veiklos reglamento nustatyta tvarka.

 **Suderinamumas su Lietuvos Respublikos galiojančiais teisės norminiais aktais.**

 Projektas neprieštarauja galiojantiems teisės aktams.

 **Antikorupcinis vertinimas**.

Teisės akte nenumatoma reguliuoti visuomeninių santykių, susijusių su Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Kanceliarijos skyriaus vedėja Genovaitė Gavėnienė